*PROJEKTS*

**LATVIJAS REPUBLIKAS MINISTRU KABINETS**

2017.gada Rīkojums Nr.

Rīgā (prot. Nr. .§)

**Par apropriācijas pārdali**

1. Atbalstīt apropriācijas pārdali 2017.gadā no Finanšu ministrijas budžeta apakšprogrammas 31.02.00 "Valsts parāda vadība" (kārtējiem izdevumiem) 96 216 *euro* apmērā, lai stiprinātu Valsts ieņēmumu dienesta uzraudzībā un kontrolē iesaistīto darbinieku kapacitāti, Finanšu ministrijas kā noziedzīgi iegūtu līdzekļu legalizācijas un terorisma finansēšanas novēršanas politikas veidotāja kapacitāti, stiprinot noziedzīgi iegūtu līdzekļu legalizācijas un terorisma finansēšanas novēršanas sistēmu un Patērētāju tiesību aizsardzības centra kapacitāti patērētāju kreditētāju uzraudzības jomā, uz:

1.1.Finanšu ministrijas budžeta programmu 33.00.00 "Valsts ieņēmumu un muitas politikas nodrošināšana" 29 185 *euro* apmērā;

1.2. Finanšu ministrijas budžeta programmu 97.00.00 "Nozaru vadība un politikas plānošana" 17 123 *euro* apmērā;

1.3. Ekonomikas ministrijas budžeta apakšprogrammu 26.01.00 “Iekšējais tirgus un patērētāju tiesību aizsardzība” 49 908 *euro* apmērā.

2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1.punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

## Ministru prezidents Māris Kučinskis

## Finanšu ministre Dana Reizniece - Ozola